Na temelju članka 126. i članka 127.Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10,105/10, 90/11,16/12, 86/12,126/12, 94/13, 152/14, 7/17,,68/18) i članka 86. Statuta Škole ,Školski odbor Osnovne škole Bobota, Bobota ,Mitrovićeva 8, raspisuje

 N A T J E Č A J

 za izbor i imenovanje ravnatelja/ice

Ravnatelj/ica mora ispunjavati slijedeće nužne uvjete:

1. Završen studij odgovarajuće vrste za rad na radnom mjestu učitelja, nastavnika ili stručnog suradnika u školi u kojoj se imenuje za ravnatelja , a koji može biti:

– sveučilišni diplomski studij ili

-integrirani preddiplomski i diplomski sveučilišni studij ili

- specijalistički diplomski stručni studij

- položen stručni ispit za učitelja, nastavnika ili stručnog suradnika osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18 )

1. Uvjete propisane člankom 106.Zakona o odgoju i obrazovanju u osnovnoj i srednjoj školi (odnosno da ne postoje zapreke za zasnivanje radnog odnosa).
2. Najmanje osam godina radnog iskustva u školstvu ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Osim osobe koja je završila neki od studija navedenih pod točkom 1. ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Posebni uvjeti: poznavanje srpskog jezika i ćiriličnog pisma sukladno odredbama Zakona o odgoju i obrazovanju na jeziku i pismu nacionalne manjine (Narodne novine broj 51/00).

Ravnatelj/ica se imenuje na vrijeme od pet godina.

Uz pisanu prijavu na natječaj kandidati su obvezni priložiti slijedeću dokumentaciju u izvorniku ili ovjerenoj preslici:

* Životopis
* Diplomu odnosno dokaz o vrsti i razini obrazovanja
* Dokaz o državljanstvu
* Dokaz o položenom stručnom ispitu odnosno da je osoba oslobođena obveze polaganja istoga
* Dokaz o radnom iskustvu(potvrda ili elektronički zapis HZMO i dokaz o radnom iskustvu na odgojno-obrazovnim poslovima u školskim ustanovama
* Da se protiv osobe ne vodi kazneni postupak glede zapreka za zasnivanje radnog odnosa iz članka 106 Zakona o odgoju i obrazovanju u osnovnoj i srednjoj školi ( ne stariji od 6 mjeseci)
* Dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. Zakona o odgoju i obrazovanju u osnovnoj i srednjoj školi (odluku o imenovanju ili potvrdu školske ustanove).

Osoba koja ostvaruje pravo prednosti temeljem posebnih propisa dužna se u prijavi na natječaj pozvati na to pravo i priložiti svu propisanu dokumentaciju prema posebnom zakonu, te ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 ) dužna je uz prijavu na natječaj priložiti pored dokaza o ispunjenju traženih uvjeta iz natječaja i sve potrebne dokaze navedene na poveznici Ministarstva hrvatskih branitelja <https://branitelji.gov.hr/zaposlavanje-843/843>.

Osoba koja se poziva na pravo prednosti temeljem članka 48.f Zakona o zaštiti vojnih i civilnih invalida rata(Narodne novine broj 33/92, 57/92, 77/92, 27/93, 2/94, 76/94, 108/95, 108/96, 82/01,103/03, 148/13) uz prijavu na natječaj dužna je osim dokaza o ispunjenju traženih uvjeta, priložiti i rješenje odnosno potvrdu iz koje je vidljivo spomenuto pravo i dokaz o tome na koji je način prestao radni odnos.

Osoba koja se poziva na pravo prednosti temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 ) dužna je uz prijavu na natječaj priložiti pored dokaza o ispunjenu traženih uvjeta iz natječaja , dokaz o utvrđenom statusu osobe s invaliditetom.

Rok za podnošenje prijava kandidata je osam(8) dana od dana objave natječaja.

Na natječaj se mogu javiti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset pet (45) dana od dana isteka roka za podnošenje prijava.

Uz prijavu na natječaj kandidat za ravnatelja ,uz potrebnu dokumentaciju, dužan je dostaviti program rada za mandatno razdoblje.

Dodatne kompetencije su obvezno poznavanje jednog stranog jezika engleski ili njemački, osnovne digitalne vještine i iskustvo rada na projektima.

Natječajna dokumentacija kandidatima se vraća po isteku natječajnog postupka.

Prijave na natječaj s potrebnom dokumentacijom dostaviti na adresu : Osnovna škola Bobota, Bobota, Mitrovićeva 8 u zatvorenoj omotnici s naznakom „natječaj za ravnatelja/icu-ne otvaraj“

KLASA:602-02/19-01/51

URBROJ,:2188-86-01-19-1

Bobota, 28.ožujka 2019. Predsjednik

 Školskog odbora

 Danilo Milanković